'કિક'માં સલમાન ખાન પૂરા ફોર્મમાં છે. ઉંમર ચહેરા અને શરીર પર દેખાય છે, પરંતુ તેની એનર્જીમાં કોઈ કમી નથી. સલમાને એકશન સિનમાં જરૂરી સ્ફુર્તી બતાવી છે. રોમાંસ અને ડાંસમાં પણ તેનો ખાસ અંદાજ જોવા મળે છે.સલમાનની આ ફિલ્મમાં રણદીપ હુડા અને નવાઝુદ્દીન સિદ્દિકી પણ પોતાની આગવી છાપ છોડે છે.રણદીપ હુડાએ પોલીસ અધિકારી હિમાંશુના કેરેક્ટરમાં સારી એવી આભા ઉપજાવી છે. જો કે ઘણા સીનમાં તે ખુબ જામતો પણ નથી.નવાજે પોતાના થોડા જ સીનમાં પણ યાદગાર ભૂમિકા નિભાવી છે.જૈકલીન માટે ફિલ્મમાં થોડા ડાંસ સ્ટેપ અને રોમાંસના સીન છે. જો કે તેમાં તે બરાબર જામે છે. સંવાદ અને નાટકીય સીનમાં તેને વધારે મહેનતની જરૂર છે. સૌરભ શુકલા, મિથુન ચક્રવર્તી,વિપિન શર્મા એન સંજય મિશ્રા પોતાની ભૂમિકામાં બરાબર જામે છે.